PATVIRTINTA

Kauno miesto savivaldybės

administracijos direktoriaus

2025 m. balandžio 9 d.

įsakymu Nr. A-398

**KVIETIMAS TEIKTI KAUNO MIESTO SAVIVALDYBĖS GYVENAMŲJŲ IR (ARBA) SODO NAMŲ PRIJUNGIMO PRIE GERIAMOJO VANDENS TIEKIMO IR (ARBA) NUOTEKŲ TVARKYMO INFRASTRUKTŪROS, KURIĄ EKSPLOATUOJA GERIAMOJO VANDENS TIEKĖJAS IR NUOTEKŲ TVARKYTOJAS, PROGRAMOS PARAIŠKAS**

|  |  |  |
| --- | --- | --- |
| Eil. Nr. | Sąlygos | Aprašymas |
| 1. | Tinkamos veiklos | 1. Kauno miesto savivaldybės gyvenamųjų ir (arba) sodo namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos (toliau – Programa) tinkamos veiklos:  1.1. prijungimo prie geriamojo vandens tiekimo ir nuotekų tvarkymo infrastruktūros, kai prijungiama prie geriamojo vandens tiekimo ir nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas;  1.2. prijungimo prie geriamojo vandens tiekimo arba nuotekų tvarkymo infrastruktūros, kai prijungiama prie geriamojo vandens tiekimo arba nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas;  1.3. nuotekų keltuvo (siurblio) įsigijimas ir sumontavimas, jeigu jis reikalingas prijungiant prie nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas |
| 2. | Veiklų vykdymo vieta | Kaunas |
| 3. | Reikalavimai pareiškėjams ir naudos gavėjams | 3.1. Paraiškas gali teikti pareiškėjas – geriamojo vandens tiekėjas ir nuotekų tvarkytojas arba bendrojo naudojimo objektų valdytojas (daugiabučio gyvenamojo namo butų ir kitų patalpų savininkų bendrija, jungtinės veiklos sutartimi įgaliotas asmuo arba pagal Lietuvos Respublikos civilinio kodekso 4.84 straipsnį paskirtas bendrojo naudojimo objektų administratorius).  3.2. Už paraiškoje nurodytų veiklų vykdymą (darbų atlikimą) atsakingas pareiškėjas.  3.3. Naudos gavėjas – gyvenamosios paskirties vieno buto pastato arba gyvenamosios paskirties dviejų butų pastato savininkas, daugiabučiame name – gyvenamųjų butų ir (ar) patalpų savininkai, taip pat sodo name faktiškai gyvenantis jo savininkas, kuris ne trumpiau kaip 6 mėnesius yra sudaręs komunalinių atliekų tvarkymo sutartį su atliekų tvarkytoju, turinčiu sutartį su Kauno miesto savivaldybe, kurie:  3.3.1. faktiškai gyvena šiame name ir šis namas yra gyvenamojoje vietoje Kauno mieste, kur yra ar buvo įgyvendinamas Europos Sąjungos struktūrinių fondų, valstybės biudžeto ir (ar) kitomis lėšomis finansuojamas investicijų projektas, sudarant galimybę prisijungti prie namo išorės vandentiekio ir (arba) nuotekų tinklų infrastruktūros, kurią eksploatuoja geriamojo vandens tiekėjas ir nuotekų tvarkytojas.  3.4. Gyvenamasis namas – gyvenamosios paskirties vieno buto arba dviejų butų pastatas ir (ar) daugiabutis pastatas, kurio statybos baigtumas, nurodytas Nekilnojamojo turto registre, yra ne mažiau kaip 85 procentų.  3.5. Sodo namas – nesudėtingas poilsiui skirtas statinys, esantis sodo sklype, kurio statybos baigtumas, nurodytas Nekilnojamojo turto registre, yra ne mažiau kaip 85 procentų |
| 4. | Finansavimas | 4.1. Projektai finansuojami Kauno miesto savivaldybės biudžeto lėšomis.  4.2. Savivaldybės finansuojamų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, išlaidų dydžiai:  4.2.1. skiriama 100 proc. visų prijungimo prie geriamojo vandens tiekimo ir nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, tinkamų finansuoti išlaidų, bet ne daugiau kaip 3000 Eur su PVM vienam namui, kai prijungiama prie geriamojo vandens tiekimo ir nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas;  4.2.2. skiriama 100 proc. visų prijungimo prie geriamojo vandens tiekimo arba nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, tinkamų finansuoti išlaidų, bet ne daugiau kaip 1500 Eur su PVM vienam namui, kai prijungiama prie geriamojo vandens tiekimo arba nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas;  4.2.3. skiriama 300 Eur su PVM vienam namui papildomai už įsigytą ir sumontuotą nuotekų keltuvą (siurblį), jeigu jis reikalingas prijungiant prie nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas.  4.3. Jeigu prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, ir nuotekų keltuvo (siurblio) įsigijimo ir sumontavimo išlaidos mažesnės už 4.2.1–4.2.3 papunkčiuose nurodytas finansuojamas prijungimo darbų (paslaugų) išlaidas, kompensuojama ne daugiau nei faktiškai patirtos prijungimo darbų (paslaugų) išlaidos.  4.4. Projektai, kurių įgyvendinimas finansuojamas Programos lėšomis, turi būti įgyvendinti, už jų įgyvendinimą ir lėšų panaudojimą atsiskaityta einamaisiais metais. Motyvuotu pareiškėjo prašymu projektų įgyvendinimo terminas gali būti pratęstas tais atvejais, kai projektas, kuriam įgyvendinti skirtas finansavimas iš Programos lėšų, einamaisiais metais yra pradėtas vykdyti ir (arba) pareiškėjas dėl jo vykdymo yra sudaręs sutartį su rangovu (paslaugos teikėju) ir kai tokiam termino pratęsimui pritaria Prijungimo prie vandens tiekimo ir (arba) nuotekų tvarkymo infrastuktūros, kurią eksploatuoja geriamojo vandens tiekėjas ir nuotekų tvarkytojas, programos objektų atrankos darbo grupė (toliau – Darbo grupė). Bendras projekto įgyvendinimo terminas negali būti ilgesnis kaip 24 mėnesiai |
| 5. | Paraiškos rengimo ir pateikimo tvarka ir terminai | 5.1. Siekdamas gauti finansavimą, pareiškėjas turi pateikti šiuos dokumentus:  5.1.1. užpildytą Savivaldybės administracijos direktoriaus įsakymu patvirtintos formos Kauno miesto savivaldybės gyvenamųjų ir (arba) sodo namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos projekto paraišką su prijungimo prie vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, darbų (paslaugų) sąmata. Pareiškėjas turi užpildyti kiekvieną paraiškos dalį, vadovaudamasis paraiškoje pateiktais paaiškinimais. Paraiška turi būti pasirašyta pareiškėjo ar jo įgalioto asmens. Pareiškėjas atsako už paraiškoje nurodytų duomenų teisingumą;  5.1.2. kitus dokumentus:  5.1.2.1. galiojančių įstatų (nuostatų), registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją;  5.1.2.2. dokumentą, patvirtinantį asmens teisę veikti pareiškėjo vardu, jei pareiškėjas atstovaujamas įgalioto asmens;  5.1.2.3. sutartį, susitarimą, sutikimą, įgaliojimą ar kitą dokumentą, suteikiantį teisę pareiškėjui teikti paraišką, atstovauti naudos gavėjui gaunant Savivaldybės finansavimą projektui įgyvendinti;  5.1.2.4. naudos gavėjo pritarimą numatomiems gyvenamojo namo ir (arba) sodo namo prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, darbams (paslaugoms);  5.1.2.5. gyvenamojo namo ir (arba) sodo namo, žemės sklypo planą ir valstybės įmonės Registrų centro Nekilnojamojo turto registro duomenų bazės išrašą (-us), kurio (-ių) išrašymo data ne vėlesnė kaip 3 mėnesiai iki 5.1.2.3 papunktyje nurodyto dokumento pasirašymo, žemės sklypo bendraturčių ir (ar) savininkų sutikimą;  5.1.2.6. naudos gavėjo nuosavų ar iš kitų finansavimo šaltinių lėšų skyrimo prašomiems gyvenamojo namo ir (arba) sodo namo prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, darbams (paslaugoms) finansuoti patvirtinimą arba kitus dokumentus, pagrindžiančius šių darbų dalinį finansavimą iš kitų šaltinių;  5.1.2.7. kitą informaciją, pagrindžiančią finansavimo reikalingumą ar papildančią paraiškoje pateiktą informaciją.  5.2. Paraiška (popierinės formos ir „Word“ formatu įrašyta į elektroninę laikmeną) kartu su kitais 5.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (5.3 papunktis) siunčiama paštu arba pristatoma į vietą adresu: Kauno miesto savivaldybės administracijos Klientų aptarnavimo ir informavimo skyriaus Asmenų aptarnavimo poskyris, Laisvės al. 96 (5 darbo vieta), užklijuotame voke (pakete), ant kurio turi būti užrašas „Paraiška“, nurodytas programos, pagal kurią teikiama paraiška, pavadinimas, pareiškėjo pavadinimas ir adresas. Paraiška ir jos priedai turi būti užpildyti kompiuteriu, lietuvių kalba (jeigu dokumentai pateikiami užsienio kalba, jie turi būti išversti į lietuvių kalbą), atspausdinti, pasirašyti ir kartu su pridedamais dokumentais susegti į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos ir pridedamų dokumentų lapai turi būti sunumeruoti eilės tvarka. Ranka užpildytos paraiškos nepriimamos. Jei paraiška siunčiama paštu, jos pateikimo Savivaldybės administracijai data laikoma pašto spaude nurodyta paraiškos išsiuntimo data.  5.3. Paraiškos priimamos nuo kvietimo paskelbimo datos nuolat iki tol, kol paskirstomos visos nepanaudotos Savivaldybės biudžeto lėšos, skirtos Programai finansuoti. Informacija dėl projektams nepaskirstyto Programos lėšų likučio skelbiama Savivaldybės interneto svetainėje (www.kaunas.lt).  5.4. Gautos paraiškos yra registruojamos. Paraiškos, neatitinkančios 5.2–5.3 papunkčiuose nustatytų reikalavimų, nenagrinėjamos.  5.5. Gautos paraiškos vertinamos pasibaigus kiekvienam kalendoriniam mėnesiui.  5.6. Tas pats pareiškėjas gali teikti tik vieną paraišką dėl to paties gyvenamojo namo ir (arba) sodo namo prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas.  5.7. Pasibaigus kalendoriniam mėnesiui negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus |
| 6. | Tinkamos finansuoti išlaidos | 6.1. Prijungimo prie geriamojo vandens tiekimo ir (arba) nuotekų infrastruktūros, kurią eksploatuoja geriamojo vandens tiekėjas ir nuotekų tvarkytojas darbų (paslaugų), t. y. geodezinių matavimų, techninio projekto parengimo, tinklų įrengimo (nutiesimo ir prijungimo) darbų, nuotekų keltuvo įrengimo, vykdomosios dokumentacijos parengimo išlaidos ir prijungimo darbams (paslaugoms) atlikti būtinos ir tiesiogiai susijusios išlaidos, kurios turi būti:  6.1.1. efektyviai suplanuotos ir pagrįstos (atitinkančios realias rinkos kainas, panaudojamos tik siekiant prijungti naudos gavėjo gyvenamąjį namą ir (arba) sodo namą prie geriamojo vandens tiekimo ir (arba) nuotekų infrastruktūros, kurią eksploatuoja geriamojo vandens tiekėjas ir nuotekų tvarkytojas);  6.1.2. faktiškai patirtos nuo to ketvirčio, kada yra pasirašoma Savivaldybės lėšų naudojimo sutartis (toliau – Sutartis), iki Sutartyje numatytos projekto finansavimo laikotarpio pabaigos, nustatomos ir patikrinamos, pagrįstos jas įrodančiais dokumentais, atitinkančiais Lietuvos Respublikos teisės aktus ir Sutartį |
| 7. | Netinkamos finansuoti išlaidos | 7.1. Paraiškos rengimo išlaidos.  7.2. Baudos, delspinigiai, išlaidos finansinėms nuobaudoms.  7.3. Bylinėjimosi išlaidos.  7.4. Žemės pirkimo arba nuomos ir su tuo susijusios išlaidos.  7.5. Nekilnojamojo turto (pastatų, kitų statinių ar patalpų ir žemės, ant kurios jie pastatyti) pirkimo, nuomos arba lizingo (finansinės nuomos) ir eksploatavimo išlaidos.  7.6. Transporto priemonių lizingo (finansinės nuomos), eksploatavimo ir su tuo susijusios išlaidos.  7.7. Paskolos suteikimas ar grąžinimas, palūkanos už gautą paskolą.  7.8. Naudoto turto įsigijimo išlaidos.  7.9. Išlaidos, tiesiogiai nesusijusios su projekto vykdymu.  7.10. Sutarčių administravimo išlaidos.  7.11. Sąskaitos už išlaidas, išrašytos ne pareiškėjo vardu.  7.12. Fizinių asmenų, nevykdančių savarankiškos prekių, paslaugų ar darbų pardavimo veiklos pagal verslo liudijimą ar individualios veiklos pažymą, prekių, paslaugų ar darbų pardavimo ar kitokio perleidimo nuosavybėn išlaidos.  7.13. Naudos gavėjo gyvenamojo namo ir (arba) sodo namo prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, išlaidos, apmokamos iš kitų finansavimo šaltinių.  7.14. Išlaidos, paraiškoje nurodytos kaip nenumatytos išlaidos.  7.15. Išlaidos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus |
| 8. | Paraiškų atranka ir vertinimas | 8.1. Paraiškos pradedamos vertinti pasibaigus kiekvienam kalendoriniam mėnesiui, kai užregistruojamos visos praėjusį kalendorinį mėnesį pateiktos paraiškos. Per kalendorinį mėnesį gautos paraiškos vertinamos pagal paraiškų gavimo datą.  8.2. Paraiškų vertinimo ir atrankos procedūros vykdomos vadovaujantis Kauno miesto savivaldybės gyvenamųjų ir (arba) sodo namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programa, patvirtinta Kauno miesto savivaldybės tarybos 2022 m. liepos 19 d. sprendimu Nr. T-373 „Dėl Kauno miesto savivaldybės gyvenamųjų ir (arba) sodo namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos patvirtinimo“.  8.3. Paraiškos atmetamos, jeigu:  8.3.1. pareiškėjas paraiškoje arba jos prieduose pateikė klaidinančią informaciją;  8.3.2. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;  8.3.3. yra įsiteisėjęs teismo sprendimas dėl pareiškėjo įsipareigojimų nevykdymo gaunant paramą iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžetų lėšų;  8.3.4. turima oficialių duomenų, kad pareiškėjas per paskutinius trejus metus bandė gauti konfidencialios informacijos arba daryti įtaką Savivaldybės atstovams, Projektų atrankos darbo grupės nariams paraiškų vertinimo ir atrankos procesų metu |
| 9. | Aktualūs dokumentai | 9.1. Kauno miesto savivaldybės strateginis plėtros planas iki 2030 metų, patvirtintas Kauno miesto savivaldybės tarybos 2022 m. gegužės 24 d. sprendimu Nr. T-251 „Dėl Kauno miesto savivaldybės strateginio plėtros plano iki 2030 metų patvirtinimo“.  9.2. Kauno miesto savivaldybės 2025–2027 metų strateginis veiklos planas, patvirtintas Kauno miesto savivaldybės tarybos 2025 m. vasario 18 d. sprendimu T-1 „Dėl Kauno miesto savivaldybės 2025–2027 metų strateginio veiklos plano patvirtinimo“.  9.3. Kauno miesto savivaldybės gyvenamųjų ir (arba) sodo namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programa, patvirtinta Kauno miesto savivaldybės tarybos 2022 m. liepos 19 d. sprendimu Nr. T-373 „Dėl Kauno miesto savivaldybės gyvenamųjų ir (arba) sodo namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos patvirtinimo“ |
| 10. | Informacijos teikimas | 10.1. Informaciją dėl projekto veiklų ir įgyvendinimo teikia Kauno miesto savivaldybės administracijos Miesto tvarkymo skyrius, tel. (0 37) 42 46 45.  10.2. Informaciją dėl paraiškų pildymo teikia Savivaldybės administracijos Strateginio planavimo, analizės ir programų valdymo skyriaus vyriausioji specialistė Laura Pauparytė, tel. +370 606 77 968 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_